At lave pulsstyret konditionstræning er en effektiv måde at tilpasse og styre træningen målrettet. Om du ønsker at tabe dig effektivt vha. pulsstyret træning eller bare ønsker at komme lidt i form, så er en crosstrainer, der råder over pulsfunktioner, det ideelle redskab. Denne tilpasser automatisk træningsmodstanden, hvis du træner over eller under din indstillede pulszone. Du kan således altid være sikker på, at du altid befinder dig i det ønskede modstandsområde. Dermed undgår du både at blive overbelastet eller understimuleret. Det er især en god mulighed for begyndere og uerfarne at lære at vurdere sine egne begrænsninger og skånsomt nærme sig det næste træningsniveau. Selv øvede og professionelle kan effektivt belaste kroppen og med kontrolleret pulstræning forberede sig skånsomt til den næste maraton, triatlon eller lign.
De fleste crosstrainere har integrerede håndpulssensorer, der sidder på de stationære greb under displayet. Holder man rundt om disse greb, imens man træner, bliver pulsen målt.
Desuden kan man nemt måle pulsen vha. et pulsbælte for derefter at indstille den passende træningsmodstand. Pulsbæltet sættes under brystet, hvorved sensoren enten placeres i midten eller let til siden hvor hjertet sidder. Her skal der gøres opmærksom på, at det er vigtigt at pulsbæltet og crosstraineren er kompatible med hinanden, så data mellem de to kan blive transmitteret.
Crosstrainerens håndpulssensorer leverer meget pålidelige værdier. Dette gælder for alle crosstrainere i midterste og højere prisklasse. Sammenlignet kan pulsbælter dog arbejde lidt mere nøjagtigt og er derfor det ideelle udstyr til integreret pulsmåling. En anden fordel ved pulsbælter er i den permanente pulsmåling. Hvis sensorerne sidder på de ubevægelige greb under displayet, hvilket de oftest gør, kan armene ikke trænes samtidigt, hvis pulsen skal måles. Dette synes nogle brugere er upraktisk, særlig ved intensive træningsfaser. På den anden side synes den ene eller anden bruger, at et pulsbælte ikke er behageligt at have på under træningen. Dette kan være fordi pulsbæltet rutsjer eller gnider på huden eller fordi det generelt føles ubehageligt at have på.
Om du måler din puls vha. håndpulssensorerne eller pulsbæltet er en smagssag. Vi anbefaler vores kunder at anskaffe en crosstrainer med flere pulsstyrede træningsprogrammer, da dette ikke kun giver en mere effektiv træning i længden, men også gør det mere afvekslende og underholdende.